นิสิตสาวดิ่งตึกเรียน ทิ้งบันทึกลงในมือถือรับผิดที่ไม่เข้มแข็งพอ (คลิป)
ตร.คาด ปัญหาส่วนตัว,สลดนิสิตสาวปี 3 ม.เกษตรฯ ดิ่งชั้น 8 อาคารศูนย์เรียนรวม ดับสยอง พบบันทึกข้อความลาตาย ขอโทษพ่อแม่ในโทรศัพท์ มือถือ ตำรวจเชื่อมาจากสาเหตุส่วนตัวขณะที่พ่อแม่ญาติสนิทและเพื่อน นศ.สาวผู้ตายร่ำไห้ระงมเข้ารับศพที่ รพ.ภูมิพลฯ ขอความเป็นส่วนตัวไม่ให้สื่อมวลชนบันทึกภาพ,เหตุสลดใจครั้งนี้เปิดเผยขึ้นเมื่อเวลา 04.30 น. วันที่ 6 มี.ค. ร.ต.ท.ปณิภัค ศิลาโชติ รอง สว. (สอบสวน) สน.บางเขน รับแจ้งเหตุนิสิต,กระโดดตึก,เสียชีวิต ภายในมหาวิทยาลัยเกษตรศาสตร์ บางเขน ถนนงามวงศ์วาน แขวงลาดยาว เขตจตุจักร กทม. ไปตรวจสอบพร้อมด้วย พ.ต.อ.อำนาจ อินทรศวร ผกก.สน.บางเขน พ.ต.ท.อนันต์ วรสาตร์ สวป.สน.บางเขน เจ้าหน้าที่ฝ่ายสืบสวนและสายตรวจ สน.บางเขน เจ้าหน้าที่กองพิสูจน์หลักฐาน (พฐ.) แพทย์แผนกนิติเวช รพ.ภูมิพลฯและเจ้าหน้าที่อาสาสมัครมูลนิธิป่อเต็กตึ๊ง,ที่เกิดเหตุอยู่หน้าอาคารศูนย์เรียนรวม 4 สูง 10 ชั้น บริเวณด้านล่างพบศพ น.ส.นันทิกานต์ เนตรวงศ์ อายุ 21 ปี ชาว จ.ระยอง นิสิตปี 3 คณะบริหารธุรกิจ มหาวิทยาลัยเกษตรศาสตร์ สภาพนอนหงาย สวมชุดนักศึกษา ไม่สวมรองเท้า แขนขาหักผิดรูป ศีรษะแตก มีบาดแผลที่ข้อเท้าทั้ง 2 ข้าง เมื่อขึ้นไปตรวจสอบบนระเบียงชั้น 8 พบรองเท้าแตะ สีน้ำเงิน 1 คู่ ขวดน้ำเปล่า กระเป๋าผ้าแบบสะพาย ลายสีขาว-ฟ้า วางทิ้งไว้อยู่ ตรวจสอบโทรศัพท์มือถือผู้ตาย พบข้อความพิมพ์บันทึกไว้ช่วงเวลา 19.07 น.วันที่ 5 มี.ค.62 ระบุว่า ขอโทษนะจ๊ะ หนูไม่ไหวแล้วจริงๆ หนูเหนื่อยมากๆ อโหสิกรรมให้หนูด้วยนะ ดรีมรักป๊าม๊ายยเดียที่สุดในโลก หนูมีความสุขมากๆเวลาที่เราได้อยู่ด้วยกัน ไม่ต้องโทษตัวเองนะ ไม่มีใครผิด หนูรู้ว่าทุกคนรักหนู แต่หนูผิดที่ไม่เข้มแข็งพอ ไม่ต้องห่วงหนูแล้วนะ แล้วก็ให้อภัยหนูด้วย รักที่สุด โดยมีเบอร์โทรศัพท์ติดต่อพ่อและแม่ในท้ายข้อความ เจ้าหน้าที่เก็บรวบรวมไว้เป็นหลักฐาน นำศพส่งสถาบันนิติเวช โรงพยาบาลภูมิพลฯ,จากการสอบสวนพยานเป็นกลุ่มนักศึกษาให้การว่า ขณะนั่งอ่านหนังสือเตรียมตัวสอบอยู่ใต้อาคารเรียน จู่ๆมีเสียงดังตกกระแทกพื้นอย่างแรง เมื่อเดินไปดูพบผู้ตายนอนแน่นิ่ง ก่อนจะรีบแจ้ง รปภ. ประจำอาคาร สำหรับอาคารดังกล่าวเป็นอาคารเรียนรวม ปกติจะมีการเรียนการสอนถึงเวลา 20.00 น.จากนั้น รปภ.จะปิดประตูไม่ให้นักศึกษาอยู่ภายในอาคาร ส่วนผู้ตายนั้นไม่ทราบว่าขึ้นไปที่ชั้น 8 ตอนไหน คาดว่าคงจะเข้าไปหลบอยู่ ก่อนที่รปภ.จะปิดอาคาร จนกระทั่งเช้ามืดถึงตัดสินใจกระโดดลงมาเสียชีวิต เบื้องต้น เจ้าหน้าที่คาดว่า ผู้ตายน่าจะมีอาการเครียดเรื่องปัญหาส่วนตัวก่อเหตุกระโดดจากตึก ต้องรอญาติ ของผู้ตายเดินทางมาเพื่อให้ปากคำเพิ่มเติมอีกครั้ง,ขณะที่ พ.ต.อ.อำนาจ อินทรศวร ผกก.สน.บางเขน เปิดเผยว่า จากการตรวจสอบพยานหลักฐานในที่เกิดเหตุ ไม่พบร่องรอยการต่อสู้ และพบหลักฐานโทรศัพท์มือถือของผู้ตาย มีการเขียนข้อความบอกลา พ่อ-แม่ ประกอบการสอบปากคำพยานเบื้องต้นน่าเชื่อว่า ตั้งใจกระโดดจากอาคารลงมาจนเสียชีวิต สาเหตุจากปัญหาส่วนตัว ยังไม่พบชนวนเหตุเรื่องอื่น เช่น การเรียน หรือความรัก อย่างไรก็ตาม ต้องรอผลการตรวจชันสูตรอย่างละเอียดจากโรงพยาบาลภูมิพลอีกครั้ง ขณะที่ครอบครัวของผู้เสียชีวิต ยังไม่ได้เข้าให้ปากคำกับพนักงานสอบสวน เพราะอยู่ระหว่างเดินทางมาจาก จ.ระยอง เพื่อติดต่อขอรับศพผู้ตาย ไปประกอบพิธีทางศาสนา,ต่อมาเวลา 12.00 น. พ่อแม่พี่น้องพร้อมญาติ และเพื่อนนิสิตมหาวิทยาลัยเกษตรศาสตร์ ของ น.ส.นันท์ทิกานต์ ผู้ตายเดินทางมารับศพที่กองพยาธิกรรม รพ.ภูมิพลฯ บรรยากาศเต็มไปด้วยความโศกเศร้า โดยญาติผู้เสียชีวิตได้แจ้งกับ ผอ.กองพยาธิกรรมรพ.ภูมิพลฯ ขอความเป็นส่วนตัวในการรับศพ ห้ามมิให้ผู้สื่อข่าวบันทึกภาพทำข่าวเนื่องจากครอบครัวยังเสียใจกับเหตุการณ์ที่เกิดขึ้น
สลดนิสิตสาวปี 3 ม.เกษตรฯ ดิ่งชั้น 8 อาคารศูนย์เรียนรวม ดับสยอง พบบันทึกข้อความลาตาย ขอโทษพ่อแม่ในโทรศัพท์ มือถือ
กระโดดตึก,มหาวิทยาลัยเกษตรศาสตร์,สน.บางเขน,จดหมายลาตาย,นักศึกษากระโดดตึก,อาคารเรียน,ข่าวหน้า1,ข่าวทั่วไป